AMCના સૂત્રોના જણાવ્યા મુજબ શહેરમાં પાંચ BRTS જંક્શન પાસે એસ્કેલેટર્સ સાથેના સ્કાયવૉક બનાવવાનું આયોજન હતું જેમાં જોધપુર ચારરસ્તાના સ્ટાર બઝાર, સહજાનંદ રોડ, મણિનગર રેલ્વેસ્ટેશન, શિવરંજની ચાર રસ્તા અને નારોલનો સમાવેશ થાય છે. 6 મહિનાના ગાળામાં સ્કાયવૉકનું કામ પૂરુ થઈ જવુ જોઈએ તેવી શરત સાથે આ માટે 2010માં ટેન્ડર બહાર પાડવામાં આવ્યું હતું. પરંતુ આજદિન સુધી કોઈ કામગીરી હાથ ધરાઈ નથી. કોન્ટ્રેક્ટની એક શરત એ હતી કે આ બાંધકામ માટે કોન્ટ્રેક્ટરને કોઈ પેમેન્ટ કરવામાં નહિ આવે પરંતુ સ્કાયવૉક પરની એડવર્ટાઈઝિંગ સ્પેસની આવક કોન્ટ્રેક્ટર મેળવી શકશે. પરંતુ આ પ્રોજેક્ટ અભેરાઈએ ચડાવી દેવાયો હતો.